stanford-oval/wikipedia huggingface dataset:
בשבילה גיבורים עפים (סדרת טלוויזיה)

| --- | --- |

 מבוסס על:  "בשבילה גיבורים עפים" מאת אמיר גוטפרוינד
 סוגה:  דרמה
 יוצרים:  עומרי גבעון
 כותבים:  עומרי גבעון
 בימוי:  עומרי גבעון
 שחקנים:  נינט טייב תומר קאפון מיכאל אלוני נדב נייטס משה אשכנזי
 פרסים:  הסדרה הטובה ביותר (פסטיבל קאן)
 פסקול:  איציק כהן
 ארץ מקור:  ישראל
 שפות:  עברית ספרדית אנגלית
 מספר עונות:  1
 מספר פרקים:  9
 הפקה
 מפיק:  איתן מנצורי יהונתן דובק
 מפיקים בפועל:  כפיר יונסוף וייס
 חברת הפקה:  Spiro Films
 הפצה:  Keshet International (אנ')
 עורכים:  עמית גנתון אמיר וינקל אסף זכאר
 אתר צילומים:  ישראל קולומביה
 צלמים:  ניתאי נצר
 מוזיקה:  רועי נושא
 אורך פרק:  45 דקות
 שידור
 רשת שידור:  קשת 12 נטפליקס
 תקופת שידור מקורית:  13 במאי 2018 – 9 ביוני 2018
 קישורים חיצוניים
 www.mako.co.il/tv-when_heroes_fly
 דף התוכנית ב-IMDb
בשבילה גיבורים עפים הייתה סדרת טלוויזיה, ששודרה בערוץ קשת 12 מ-13 במאי 2018 ועד ל-9 ביוני 2018. את הסדרה יצר וביים עומרי גבעון, בהתבסס על סיפור מסגרת המופיע בספרו של אמיר גוטפרוינד, "בשבילה גיבורים עפים". באפריל 2018 זכתה הסדרה בפרס "הסדרה הטובה ביותר" בפסטיבל Canneseries הראשון בקאן. הסדרה נמכרה לנטפליקס העולמית וזמינה לצפייה על גבי הפלטפורמה. ביולי 2020 פורסם כי הסדרה נמכרה לתאגיד אפל לרימייק בינלאומי שהופק על ידי קשת אינטרנשיונל.
ב-2022 עלתה הסדרה האמריקאית Echo 3, המבוססת על הסדרה הישראלית.
צוות השחקנים והדמויות > דמויות ראשיות

אביב דנינו (תומר קאפון) – בן הזוג-לשעבר של יעלי, אבא של בן, וחבר בצוות של דובי, "בנדה" ו"הימלר". בעלים של מועדון. סובל מהפרעת דחק פוסט-טראומטית בעקבות מלחמת לבנון השנייה, ומאשים את עצמו במותו של מפקדו, אזולאי. ההפרעה גרמה לו להיפרד מיעלי. בסוף העונה מגלה שהוא אב לבן ממנה.
יעלי אשכנזי (נינט טייב) – אחות של דובי, אמא של בן, ואקסית של אביב ו"הימלר". גדלה במשפחה דתית אך יצאה בשאלה. לאחר הפרידה מאביב טסה לטיול בדרום אמריקה (קולומביה), שם נהרגה לכאורה בהתהפכות ג'יפ. 9 שנים לאחר מכן, מתגלה תמונה שלה בעיתון, וסימני השאלה אודות מותה גורמים לחבריה לצאת בעקבותיה. גילתה בקולומביה, לאחר התאונה, שהיא בהריון מאביב וילדה ילד בשם "בן". בהתחלה, נשארה מרצונה בכת לאור מצבו של אביב, אך בהמשך, לאחר השתלטות עברייני סמים על הכת, מנסה לברוח מספר פעמים ללא הצלחה.
דב "דובי" אשכנזי (נדב נייטס) – אח של יעלי וחבר צוות של אביב, "בנדה" ו"הימלר". טיפוס מופנם. נשוי ואב לשנים. מורה במקצועו. יחסיו עם יעלי ידעו עליות ומורדות בעקבות עזיבתה את הדת. בעקבות הטראומה במלחמה עבר משבר דתי בעצמו.
דותן "הימלר" פרידמן (מיכאל אלוני) – חבר צוות של אביב, דובי ו"בנדה". קר מזג, וכאשכנזי היחיד בחבורה, מכונה "הימלר". איש עסקים ובן למשפחה עשירה מהרצליה. בפרק הראשון מתבשר שהוא חולה בשנית בסרטן ונותרו לו כחודשיים לחיות. היה האקס הראשון של יעלי, והתאכזב שנטשה אותו לטובת אביב. יחסיו עם אביב מתוחים על רקע מותם של אזולאי ויעלי, ואת דובי האשים בטיוח "מותה" של יעלי. בסוף העונה נהרג כשהציל את אביב.
יקיר "בנדה" בן דוד (משה אשכנזי) – חבר צוות של אביב, דובי ו"הימלר". ה"ליצן" של החבורה. לאחר מלחמת לבנון השנייה עבר להתגורר בקולומביה, והתמכר לסמים. מפגש עם בחורה קולומביאנית בשם "מריה", הוציא אותו מהמשבר. הם הופכים לזוג ופותחים חומוסיה מצליחה.
יצחק (צחי) אזולאי (דן מור) – המפקד של בנדה, אביב, דובי והימלר. נהרג במהלך מלחמת לבנון השנייה בהיתקלות עם מחבלים. דמותו מלווה את החברים, ובעיקר את אביב, בשנים שלאחר מכן.
צוות השחקנים והדמויות > דמויות משניות

מריה (ונסה שאלוט) – בת הזוג הקולומביאנית של "בנדה", שפתחה איתו חומוסייה בקולומביה. חוששת שהמפגש של בנדה עם חבריו יערער אותו, ועם זאת עוזרת רבות לחבורה, ואף מספקת להם, בסיועו של דוד שלה, כלי נשק ומפות לג'ונגל.
נגה אברהמי (יעל שרוני) – בלשית משטרה החוקרת רצף מקרי ההתאבדות בישראל כתוצאה משימוש בסם שמקורו בקולומביה. בעקבות חקירתו של קנטור - בן דודו של בוארון, ומעצרו של רונן לוינגר, מגיעה לקולומביה בחיפוש אחר בוארון. שם היא מגלה שהוא אחראי גם למות בנה עידן ובעלה אופיר, שנהרגו כשרכב המשפחה התפוצץ בחניית ביתם.
אלישע (האב החיוור) (גיל פרנק) – ישראלי, ראש "כת היתומים" החיה בבידוד בג'ונגל בקולומביה. נפצע כחייל במלחמת לבנון הראשונה. מנסה לסייע ברקיחת סם שהמציא, לאנשים הסובלים מטראומות שונות, אך חלקם מעדיפים למות בעקבות הטיפול. נסחט על ידי בוארון. מחזיק את יעלי ובנה בכת שלו כבני ערובה.
מושיקו בוארון (עודד פהר) – עבריין וסוחר סמים ישראלי שעבר לקולומביה תחת חסותו של עבריין בכיר. סוחט את "האב החיוור" ומשתמש באנשי הכת שלו שייצרו עבורו סמים. נורה על ידי נגה. אחראי למוות של בעלה ובנה של נגה לפני אירועי הסדרה.
רונה אשכנזי (נילי רוגל) – אשתו של דובי ואם שני ילדיו. דתייה. דובי מנסה להסתיר ממנה במשך שנים שהוא לא מניח תפילין.
אמא של אביב (ריטה שוקרון) – אימו של אביב, אלמנה. בעלה נפטר מהתקף לב בילדותו של אביב.
רונן לוינגר (מולי שולמן) – עובד בכיר בשגרירות ישראל בבוגוטה. מסובך עם הכת ובוארון, יחד עם חוקר משטרה מקומי. בניסיון לטייח את מעשיו משחרר את החברים מהמעצר בתנאי שיצאו מקולומביה. נעצר במתחם השגרירות ונחקר על ידי נגה.
בן (ארנון שוורצמן) – בנם של יעלי ואביב שנולד בג'ונגל. בעקבות ניסיונות הבריחה של יעלי מהכת, הופרד מאמו והוחזק כבן ערובה. בסוף הסדרה ניצל כשנגה ירתה בבוארון שלקח אותו כשבוי.
עיסוק בפוסט טראומה

הסדרה עוסקת בהרחבה בסוגיית הפוסט טראומה מהצבא, וכחלק מההכנה לצילומים, צוות השחקנים ערך תחקיר מקיף בשיתוף עמותת "רסיסים". גבעון עסק בסוגיה גם בעבודות קודמות שלו, כמו בסרטו הראשון "שבע דקות בגן עדן", ומחשיב את העיסוק בסוגיה כהישג החשוב של הסדרה: "יש כאן אלפים שמתמודדים עם הקושי הנפשי והם רוצים לדבר על זה, רוצים שיראו אותם". גם כוכב הסדרה, תומר קאפון, אמר כי הוא שמח שהסדרה עוררה שיח בנושא: "אין מישהו במדינת ישראל שלא חווה בדרך כזו או אחרת משהו שקשור לעניין הפוסט טראומה. אני שמח שהסדרה הזו באה, הציבה מראה ואמרה: "חברים, צאו החוצה ותגידו 'גם אני חוויתי משהו'". לא משנה אם קטן, גדול, נשים, גברים. רק לדבר על זה, להוציא את זה, אני אוהב את השיח הזה, אני בעד". גם נינט טייב ציינה כי חשה שהסדרה הותירה רושם עז: "אני חושבת שהיא נגעה בכל אחד במדינה. אנשים הרגישו שאפשר לדבר על מקרים של פוסט טראומה, משהו שלא דובר עליו עד היום בפריים טיים".
הפקה

הסדרה נכתבה בהשראת הספר רב המכר "בשבילה גיבורים עפים", של הסופר אמיר גוטפרוינד שיצא לאור בשנת 2008. יוצר הסדרה, עומרי גבעון, בחר להתמקד בסיפור שבפרק האחרון בספר, ומשם פיתח את עלילת הסדרה בגרסה שונה מהספר. במקור כתב גרסה של הסדרה, שבה החבורה נוסעת לשיקגו בארצות הברית, עם עלילת משנה שמתרחשת בקרטלים במקסיקו. אך לאחר שהתבררו עלויות ההפקה בארצות הברית, הוחלט להעביר את כל העלילה לדרום אמריקה ולקולומביה. הפקת הסדרה כללה מספר צילומים בישראל, וארכה 7 שבועות בקולומביה יחד עם צוות מקומי, ועשרות שחקנים וניצבים זרים. את סצנת התקרית בלבנון צילמו באזור לטרון, במקום שבו התקיימה הוצאתו להורג של מאיר טוביאנסקי, כאשר הטנק הובא לשם במיוחד.
באפריל 2018, זכתה הסדרה בפרס "הסדרה הטובה ביותר" בתחרות הסדרות הבינלאומית של קאן - "Cannes Series", מסגרת חדשה המוקדשת לסדרות טלוויזיה מרחבי העולם. את שיר הנושא של הסדרה, ״תיל״ (מילים: נינט טייב, לחן: דודו טסה) ביצעה טייב, המשחקת בתפקיד ראשי בסדרה.
הסדרה זכתה לרייטינג גבוה, והייתה תוכנית הדרמה הנצפית ביותר מאז פיצול ערוץ 2, שקיבלה בפרק הסיום 19.3%. בעקבות הצלחת הסדרה פורסם כי קשת אינטרנשיונל תפיק גרסה בינלאומית לסדרה שתתאים גם לקהל האמריקאי ולשידור מחוץ לישראל. בנוסף, הכריזה ההפקה על רצונה להעלות עונה שנייה לסדרה.אך בסוף החליטו לותר עליה.
הסדרה נמכרה לנטפליקס העולמית וזמינה מתחילת 2019 ל-139 מיליון מנויי הפלטפורמה בגרסתה המקורית בעברית.
ביולי 2020 פורסם כי הסדרה נמכרה לתאגיד אפל ותזכה לעיבוד אמריקאי בן 10 פרקים שיקרא "Echo 3" אותו יכתוב התסריטאי האמריקאי מארק בול ואשר יופק על ידי קשת אינטרנשיונל, בכיכובם של מיכיל האוסמן, ג'סיקה אן קולינס, אליזבת' אנוויז, לוק אוונס.
השפעה לתרבות

לאחר סיום הסדרה, יצאו מערכונים פרודים על עלילתה. הסרט "לשחרר את שולי" נחשב כפרודיה חלקית לסדרה.
הערות שוליים

1 2  "בשבילה גיבורים עפים" זכתה בפרס הסדרה הטובה ביותר בפסטיבל קאן, באתר וואלה, 11 באפריל 2018
1 2  "בשבילה גיבורים עפים" נמכרה לאפל, באתר ynet, 16 ביולי 2020
↑  איתמר רונאל, ‏בשבילו צופים עפים, באתר ‏מאקו‏, 1 ביוני 2018
↑  ארנון שוורצמן, ‏"הנשיקות קצת הביכו אותי אבל עם משה אשכנזי זה היה סבבה", באתר ‏מאקו‏, 14 ביוני 2018
1 2 3 4 5 6    רחלי מלק-בודה, ‏בגללו גיבורים עפים: ראיון עם יוצר הסדרה הנצפית בישראל, בעיתון מקור ראשון, 1 ביוני 2018
↑
↑  "נדהמתי מהטירוף סביב 'בשבילה גיבורים עפים', חשבתי שלא יאהבו אותה", באתר וואלה, 11 ביוני 2018
↑  נינט טייב: "אנשים כתבו לי שהם חלמו בלילה על יעלי", באתר ‏מאקו‏, 10 ביוני 2018
1 2 3  ארנון שוורצמן, ‏"לא פשוט לצלם סצנות אקשן בג'ונגלים של קולומביה אבל ניצחנו את זה", באתר ‏מאקו‏, 10 במאי 2018
↑  אסף גולן, ‏נינט טייב: "לקח לי המון זמן לצאת מהדמות שלי בסדרה", באתר ‏מאקו‏, 3 במאי 2018
↑  אלכסנדר כץ, בשבילה צופים באים: הלהיט של קשת סגר עונה וניצח את 'האח', באתר אייס, 10 ביוני 2018
↑  מערכת tvbee, ‏"בשבילה גיבורים עפים" תופק בגירסה אמריקאית לשידור בחו"ל, באתר ‏מאקו‏, 7 ביוני 2018
↑  הודעה בדף הפייסבוק של קשת 12, 7 ביוני 2018
↑  רז שכניק, סדרת הדרמה "בשבילה גיבורים עפים" נמכרה לנטפליקס, באתר כלכליסט, 15 באוקטובר 2018
↑ Yonatan Kitain, [https://twitter.com/YonatanKit/status/1004369964357300226 קשת נערכת להפיק אדפטציה אמריקאית ל"בשבילה גיבורים עפים", על רקע הצלחת הסדרה.עוד עולה מהידיעה:
מדובר בתוכנית הכי נצפית במאקו השנה (244 אלף צופים תוך יומיים, לא ברור אם הכוונה לממוצע לפרק).
בווראייטי ממשיכים לטעות לגבי אפיק השידור של רשת.https://variety.com/2018/tv/news/when-heroes-fly-canneseries-winner-adapted-u-s-1202833825/ …], באתר @YonatanKit, ‏2018T7:30
↑  גאווה מקומית: "בשבילה גיבורים עפים" נמכרה לאפל ותזכה לרימייק בינלאומי, באתר וואלה, 16 ביולי 2020
בזתא

בִּזְּתָא הוא דמות מקראית, אחד מסריסי המלך אחשוורוש המוזכר במגילת אסתר.
בסיפור המגילה

בזתא נזכר במגילת אסתר פעם אחת כאחד משבעת הסריסים שנשלחו להביא את ושתי במהלך המשתה שארגן אחשוורוש
ושתי סירבה לבוא, ובעקבות כך נגזר עליה עונש מוות.
שמו

חוקרים מסוימים סוברים שבמקור שמו לא היה בזתא אלא מזדן. יש חוקרים הסוברים ששמו מגיע מהמילה Dâta, שפירושה נתינה.
במדרשים נכתב: "בזתא בוז ביתיה, חרבונא אחריב ביתיה, בגתא ואבגתא בוז ובזבוז".
הערות שוליים

↑  מגילת אסתר, פרק א', פסוק י'
↑  ראו אנציקלופדיה מקראית כרך ב
↑  אסתר רבה (וילנא) פרשה ג.
| פורים |
| --- | --- | --- |
| מצוות החג | מקרא מגילה • מתנות לאביונים • משלוח מנות • סעודת פורים ושתיית יין בפורים • פרסום הנס |  |
| מנהגים | משנכנס אדר מרבין בשמחה • זכר למחצית השקל • אוזן המן • התחפשות  • רעשן • בובת המן |  |
| מגילת אסתר | אישים במגילה: אחשוורוש • ושתי • ממוכן • המן • עשרת בני המן • זרש • בגתן ותרש • מרדכי היהודי • אסתר • חרבונה • אבגתא • התך • הגי תוספות למגילת אסתר • חלום מרדכי • תרגומי מגילת אסתר לארמית • היעדרותו של אלוהים ממגילת אסתר • מדרש אבא גוריון |  |
| תפילות ופיוטים | למנצח על אילת השחר • על הנסים • ברכת הרב את ריבנו • אשר הניא • ויאהב אומן ("קרובץ לפורים") • מי כמוך ואין כמוך • קוראי מגילה |  |
| שירים | ליהודים הייתה אורה ושמחה וששון ויקר • חג פורים (שיר) • אני פורים • ליצן קטן נחמד • תן כתף • ככלות ייני • רשימת שירים ופיוטים לפורים • פיוטים ושירים נוספים |  |
| שמחת פורים | פורים שפיל • רב פורים • עדלאידע • ליל שיכורים • פרודיות לפורים |  |
| מאכלים | אוזן המן • פזואלוס • פלודן • קרפלך • מקרוט • ספרא (מאפה) |  |
| שונות | עיר מוקפת חומה מימות יהושע בן נון • בן עיר שהלך לכרך ובן כרך שהלך לעיר • פורים משולש • פורים קטן • תענית אסתר • פרשת זכור • מצוות זכירת מעשה עמלק • מחיית זכר עמלק • מסכת מגילה • סעודת אסתר • פורים שני • קבר אסתר ומרדכי |  |
חגי ישראל ומועדיו
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
הלואלקאן

כלורופורם, מההלואלקאנים המוכרים ביותר
הלואלקאנים (באנגלית ביחיד: Haloalkane) הם קבוצה של תרכובות אורגניות. ההלואלקאנים קרויים גם, בעיקר בספרות המיושנת, אלקיל-הלידים (Alkylhalides).
הלואלקאנים הם אלקאנים (פחמימנים רווים בעלי קשרים קוולנטיים יחידים בלבד) בעלי אטום הלוגן (כלור, ברום, פלואור או יוד) אחד או יותר. השם הלואלקאן מהווה שילוב של "הלוגן" ו"אלקאן". השם אלקיל-הליד מציג דרך נוספת להסתכלות על הלואלקאנים, שהרי הם מורכבים מקבוצת אלקיל (אלקאן נטול אטום מימן אחד) ומהליד (יון של אטום הלוגן). שמותיהם של ההלואלקאנים זהים לאלו של האלקאנים המקבילים, בתוספת תחילית המציינת את ההלוגן ואת מיקומו בשרשרת הפחמנית. אטום הלוגן כלשהו מסומן לעיתים קרובות באות X; הנוסחה הכללית RX מציין כל הלואלקאן שהוא.
1,2-דיברומו-3-כלורופרופאן
הלואלקאן עשוי להכיל יותר מאטום הלוגן אחד. כלורופורם, למשל, מקביל למתאן אך מכיל שלושה אטומי כלור. קבוצת החומרים הידועה כ-CFC, כלורופלואורופחמנים, כוללת הלואלקאנים בעלי אטומי כלור ופלואור יחדיו.
קיימים אלפים רבים של האלואלקאנים, מהם תרכובות בעלות חשיבות רבה בכימיה ובתעשייה. הלואלקאנים משמשים במקררים, במטפים לכיבוי אש, בתעשיית המוליכים למחצה וכממסים אורגניים.
סינתזה ותגובות > סינתזה

הלואלקאנים מעורבים במספר תגובות כימיות בסיסיות בכימיה האורגנית. ניתן לסנתז הלואלקאנים באמצעות תגובת התמרה רדיקלית בין אלקאן ובין תרכובת הלוגנית דו-אטומית. תגובה רדיקלית היא המנגנון היחידי האפשרי במקרה זה, כיוון שאלקאנים אינם מסוגלים להשתתף בתגובות קוטביות (הם אינם מכילים אטומים אלקטרושליליים או קשרים קוולנטיים כפולים או משולשים). כך, למשל, בתגובה פשוטה בין מתאן ובין גז כלור מתקבל כלורומתאן (CH3Cl). המשך התגובה מביא להתמרת שאר אטומי המימן, בזה אחר זה, עד לקבלת התרכובת האי-אורגנית פחמן ארבע-כלורי (CCl4).
אפשרות נוספת לסינתזת הלואלקאנים היא הלוגנציה של אלקנים. זוהי תגובת סיפוח אלקטרופילית: מולקולת ההלוגן משמשת כאלקטרופיל והקשר הכפול של האלקן משמש כנוקלאופיל. היות שמולקולת ההלוגן מורכבת משני אטומים זהים, הרי שהיא אינה קוטבית ואינה יכולה לשמש בפני עצמה כאלקטרופיל. כדי להתניע את התגובה יש לקטב את ההלוגן, זאת באמצעות קישורו למולקולה אחרת, בדרך כלל ברזל תלת-ברומי (FeBr3).
בנוסף ניתן לסנתז הלואלקאנים באחת הדרכים הבאות:
תגובת סיפוח אלקטרופילית בין תרכובת מימן-הלוגן (מימן כלורי, למשל) ובין אלקן. תגובה זו זהה להלוגנציה שהוזכרה לעיל, אך במקרה זה אין צורך לקטב את ההלוגן, שכן מימן-הלוגן מהווה תרכובת קוטבית. בסיפוח מימן-הלוגן לאלקן מתקיים כלל מרקובניקוב, הקובע לאיזה צד של הקשר הכפול יסתפח אטום המימן ולאיזה צד יסתפח ההלוגן. לכלל מרקובניקוב קיימים מספר יוצאים מן הכלל.
תגובת התמרה נוקלאופילית בין מימן-הלוגן ובין כוהל. קבוצת ההידרוקסיל (OH) של הכוהל עוזבת את המולקולה וההלוגן נקשר במקומה.
סינתזה ותגובות > תגובות

הלואלקאנים מהווים דוגמה קלאסית לאחת התגובות החשובות בכימיה האורגנית: התמרה נוקלאופילית. היות שלהלוגנים אלקטרושליליות גבוהה בהרבה משל פחמן, הקשר C-X קוטבי מאוד: אטום ההלוגן מושך את אלקטרוני הקשר אליו; סביב אטום ההלוגן נוצר מטען חשמלי חלקי שלילי, וסביב אטום הפחמן—מטען חיובי. ההלוגן מהווה, אם כן, נוקלאופיל, והפחמן—אלקטרופיל. הלואלקאנים מהווים יעד לתקיפה על ידי נוקלאופילים חיצוניים. הנוקלאופיל תוקף את אטום הפחמן האלקטרופילי וגורם לעזיבת ההלוגן:
לעיתים עוזב ביחד עם ההלוגן אטום מימן. מקרה זה מהווה תגובת אלימינציה ומביא לקבלת אלקן; האלקטרונים ששימשו לקשירת ההלוגן והמימן מתאחדים ליצירת קשר קוולנטי כפול:
בדומה לתגובת ההתמרה הרדיקלית, המביאה ליצירת הלואלקאן מאלקאן ומגז הלוגני, תיתכן התגובה ההפוכה, בה הלואלקאן מתפצל לרדיקל אלקיל ולרדיקל הלוגני. תגובה זו היא הגורם העיקרי להידלדלות שכבת האוזון. תרכובות CFC (כלורופלואורופחמנים) שמקורן בתעשייה ובתרסיסים (דאודורנטים, למשל) מרחפות בצורה גזית באטמוספירה. קרינת UV מהשמש גורמת לתגובת פיצול רדיקלית; הרדיקלים ההלוגניים שנוצרים תוקפים את האוזון ומביאים לפירוקו למולקולת חמצן דו-אטומית ולאטום חמצן חופשי. בסיום התגובה הרדיקלית נוצר רדיקל ההלוגן מחדש, כך שהוא אינו מתכלה במשך זמן רב (עד שהוא נפגש במקרה עם רדיקל הלוגני אחר ויוצר מולקולה דו-אטומית); מולקולת CFC בודדה מסוגלת, אם כן, לפרק אלפי מולקולות של אוזון. השימוש בתרכובות CFC הוגבל בשנים האחרונות בצורה ניכרת, וכיום קיימים להם תחליפים רבים.
ראו גם

ברומוכלורופלואורויודומתאן
הלוגנציה של אתן (אלקן) לקבלת 1,2-דיברומואתאן
התמרה נוקלאופילית של ברומואתאן לקבלת אתנול
תגובת אלימינציה; חומר המוצא הוא 2-כלורו-2-מתיל פרופאן והתוצר הוא 2-מתיל פרופן
איימי מורטון

| --- | --- |

מורטון (מימין) לצד השחקנית רודני ריד בתיאטרון שיקגו
 לידה:  1 בינואר 1958 (בת 67) אוק פארק, אילינוי, ארצות הברית ארצות הברית
 מדינה:  ארצות הברית
 תקופת הפעילות:  מ-1983 
 מקום לימודים:  תיכון אוק פארק 
 פרופיל ב-IMDb
 
איימי מורטון (באנגלית: Amy Morton; נולדה ב-1 בינואר 1958) היא שחקנית קולנוע וטלוויזיה אמריקאית המוכרת בעיקר מתפקידה בסדרת הטלוויזיה "שיקגו PD" של רשת NBC.
השכלה

מורטון נולדה ב-1 בינואר 1958 בכפר אוק פארק הצמוד לווסט סייד בשיקגו. בתיכון למדה באוק פארק אנד ריבר פורסט, לאחר מכן עברה ללמוד במכללת טריטון ובאוניברסיטת קלארק אולם נשרה מלימודיה. משנת 1997 חברה משמעותית בצוות השחקנים של תיאטרון שיקגו שם העבירה את רוב קריירת המשחק שלה, הופיעה בהפקות במה רבות ביניהם "איש הכריות", "פארק קליבורן", "באפלו אמריקאי", "דבלין קרול", "עורו ושירו", ועוד.
פרסים > פרס טוני

מחוז אוסייג' - מועמדת לשחקנית הטובה ביותר במחזה לשנת 2008.
מי מפחד מווירג'יניה וולף? - מועמדת לשחקנית הטובה ביותר במחזה לשנת 2013.
פרסים > פרס דאסק דרמה

מחוז אוסייג' - מועמדת לשחקנית הטובה ביותר במחזה לשנת 2008.
מי מפחד מווירג'יניה וולף? - מועמדת לשחקנית הטובה ביותר במחזה לשנת 2013
פילמוגרפיה חלקית > קולנוע

דיבור ישיר - (1992).
בדרך למטה - (1993).
8 מ"מ - (1999).
הנהדרים - (2009).
תלוי באוויר - (2009).
הדילמה - (2011).
ציפור כחולה - (2013)
איתנו זה נגמר (אנ') (2024)
פילמוגרפיה חלקית > טלוויזיה

סיפור פשע - (1986).
המשווה (אנ') - (1988).
נשיקת רוצח - (1993).
ER - (2009).
מרפאה פרטית  - (2011).
בוס - (2011–2012).
הומלנד (2013).
בנות - (2014).
שיקגו FIRE - טרודי פלאט (2012–2019 - רץ).
שיקגו PD - טרודי פלאט (2014–2021 - רץ).
שיקגו MED - טרודי פלאט (2015–2019 - רץ).
שיקגו JUSTICE - טרודי פלאט (2017).
הדוב (2022)
אות אבירות מרכז פרס לשלום ולחדשנות

| --- | --- |

 תיאור:  פרס ישראלי לנשים בתחום יוזמה ומנהיגות
 מיקום הטקס:  תל אביב, ישראל
 מדינה:  ישראל
 הגוף המעניק:  מרכז פרס לשלום ולחדשנות
 תקופת הפרס:  2021–הווה (כ־4 שנים)
אות אבירות מרכז פרס לשלום ולחדשנות מוענק לנשים בתחום יוזמה ומנהיגות על ידי מרכז פרס לשלום ולחדשנות ע"ש שמעון פרס.
רקע

אות אבירות ממרכז פרס לשלום ולחדשנות מוענק לנשים פורצות דרך מהארץ ומהעולם אשר יצרו הזדמנויות לנשים אחרות ותרמו למען שוויון מגדרי, גיוון והכללה. טקס הענקת הפרסים הראשון נערך בשנת 2021.
רקע > מטרות הפרס

תרומה למען שוויון מגדרי והעצמה נשית ובגלל היותן פורצות דרך בתחומן
לשמש דוגמה, מופת ומודל לחיקוי לנערות ולנשים אחרות ברחבי תבל
זוכות > 2021

| 0 | 1 | 2 |
| --- | --- | --- |
|  ארנה ברי  חנה רדו  שולמית לבנברג  שירין נטור חאפי |  לילי בן עמי  ג'וליה זאהרם  יובי תשומה כ"ץ  מייסה חלבי אלשיך |  רות פולצ'ק  הברונית אריאן דה רוטשילד |
הבטחת השנה: יעל גולד זמיר
זוכות > 2022

| 0 | 1 | 2 |
| --- | --- | --- |
|  מרסל מחלוף  חני סבג  אמירה ג'בר קאסם  עינת גז |  רוני פוסטן קורן  סראב אבורביעה קווידר  ספיר ברמן  יעל ארד |  רחלי טדסה מלכאי  אפרת לכטר  גל לוסקי |
אבירות עד: ציפי שביט, כרמלה מנשה, מקסין פסברג
אבירת העתיד: אביה אנה ברוקס
זוכות > 2023

| 0 | 1 | 2 |
| --- | --- | --- |
|  מורן זר קצנשטיין  נועה קירל  איריס שור  נארימאן סלימן |  רחל פיסם  זיוה מקונו דגו  אשרת עיני  מיה דגן |  סמאהר סלמה  רוני אלמוג |
אבירות עד: רבקה מיכאלי, דנה אינטרנשיונל
אבירות העתיד:עפרי לוי, תגל מנשה
אבירת צדק: אילה פרוקצ'יה
זוכות > 2024

הטקס התקיים בסימן אירועי 7 באוקטובר, והוענק אות מיוחד לנשים שנחטפו באותה שבת ושבו משבי חמאס ואלה שעדיין נותרו מאחור
| 0 | 1 | 2 |
| --- | --- | --- |
|  ארגון אחיות לנשק  קרין נהון  בתיה עופר  כוכב אלקיים-לוי  ענבל שבח שרביט  שפרה בוכריס |  הגר מזרחי  נועה תשבי  אפרת ברון-הרלב  לילך לוגן  לורינה ח'טיב קיזל  אסנת פרי |  חנאן אלס אנע  שיר נוסצקי  נחומי יפה  שושנה מאלי  אלה קינן  שרית ויזנגרין |
אבירות עד: ירדנה ארזי, אילנה דיין
הערות שוליים

↑  דף הבית באתר של מרכז פרס לשלום ולחדשנות
1 2 3  אבירות מרכז פרס לשלום ולחדשנות 2021, באתר www.peres-center.org
↑  אות אבירות מרכז פרס לשלום ולחדשנות הוענק לג'וליה זהאר | חדשות בידיעות הגליל, באתר בלינקר, ‏4 במרץ 2021
↑  אבירות מרכז פרס לשלום ולחדשנות 1 במרס 2024, בעמוד הפייסבוק של מרכז פרס לשלום ולחדשנות
1 2 3  אבירות מרכז פרס לשלום ולחדשנות 2022, באתר מרכז פרס לשלום
1 2 3 4  אבירות מרכז פרס לשלום ולחדשנות 2023, באתר מרכז פרס לשלום
↑  אבירות מרכז פרס לשלום ולחדשנות 2024, באתר מרכז פרס לשלום
↑  מתן וסרמן, ‏"אות אבירות מרכז פרס לשלום ולחדשנות" הוענק לנשות ה-7 באוקטובר, באתר מעריב אונליין, 29 בפברואר 2024
↑  "אות אבירות מרכז פרס לשלום ולחדשנות" יוענק לנשות ה-7 באוקטובר, באתר ערוץ 7, ‏6 בפברואר 2024
↑  נועה תשבי בפנים: אלו הנשים שיקבלו פרס על יוזמתן מאז אירועי 7 באוקטובר | ישראל היום, באתר www.israelhayom.co.il, ‏2024-02-06
אלה אמיתי סדובסקי

| --- | --- |
אין תמונה חופשית
 לידה:  1964 (בת 61 בערך) גשר (קיבוץ)
 שם לידה:  אלה אמיתי
 לאום:  ישראל ישראל
 מקום לימודים:  בצלאל אקדמיה לאמנות ועיצוב ירושלים  מכון ויצמן למדע 
 תחום יצירה:  ציור, הדפס, וידאו ארט
 אתר האמנית
 
אלה אמיתי סדובסקי (נולדה ב-1964) היא אמנית ישראלית.
ביוגרפיה

אלה אמיתי סדובסקי נולדה בקיבוץ גשר. היא אמנית ודוקטור להנדסת חומרים.
היא מיוצגת על ידי גלריה גורדון, מרצה במחלקה לעיצוב טקסטיל, בשנקר - בית ספר גבוה להנדסה ולעיצוב, במחלקה לעיצוב והנדסה בתל אביב-יפו.
השכלה ומינויים

1987–1991 - תואר ראשון (BSc), הפקולטה להנדסה כימית, הטכניון, חיפה.
1991–1994 - תואר שני (MSc), הפקולטה להנדסה כימית, הטכניון, חיפה.
1994–1999 - דוקטורט (PhD), המחלקה לחומרים ופני שטח, מכון ויצמן למדע, רחובות.
2000–2003 - פוסט דוקטורט, המחלקה לכימיה פיזיקלית והמחלקה להנדסת מכונות, אוניברסיטת קליפורניה בברקלי.
2003–2004 - לימודי תואר ראשון (BFA), קליפורניה קולג' לאומנויות (California College of the Arts), סן פרנסיסקו.
2004 - המדרשה לאמנות, בית ברל.
2004–2007 - חוקרת, מרצה בכירה, המחלקה לכימיה פיזיקלית, האוניברסיטה העברית בירושלים.
2007 - תואר ראשון (BFA), בהצטיינות יתרה, בצלאל, ירושלים.
2009 - תואר שני (MFA), בצלאל, תל אביב וירושלים.
2009 - מרצה בכירה, המחלקה לעיצוב טקסטיל, שנקר - בית ספר גבוה להנדסה ולעיצוב, רמת גן.
2013 - מרצה בכירה, הפקולטה לארכיטקטורה ועיצוב, הטכניון, חיפה.
תערוכות יחיד

2004 - נשות הכפר, אוניברסיטת קליפורניה, ברקלי, ארצות הברית.
2009 - פלסטרים, גלריית קריית האמנים, טבעון.
2010 - פותרת חלומות, גלריה גורדון, תל אביב.
2012 - בריחה קצרה, גלריה גורדון 2, תל אביב, ישראל.
2012 - אי שקט, הקרנת וידאו בפרויקט מוסללה, ירושלים, ישראל.
2012 - נחיתה, מוזיאון ינקו דאדא, עין הוד.
2014 - חלקי חילוף, המוזיאון הפתוח, פארק התעשייה תפן, ישראל.
2015 - עיקרון האי ודאות, גלריה גורדון, תל אביב, ישראל.
2015 - חיי מדף, מכון ויצמן למדע, ישראל.
2016 - שבע, אן וארי רוזנבלט פרס לאמנות חזותית, בית האמנים, תל אביב, ישראל.
2019 - חממה, גלריה גורדון, תל אביב
2022 - בתהליך, Cité internationale des arts, פריז, צרפת
2023 - Insight/Insite, גלריה אוריסון, אבוג׳ה, ניגריה (תערוכה זוגית עם Peju Layiwola)
תערוכות קבוצתיות נבחרות

2004 - Best of Junior Review, קליפורניה קולג' לאומנויות, סן פרנסיסקו.
2008 - מתנה, תערוכה קבוצתית, גלריית ארטופיה, תל אביב (אוצרת: רקפת וינר-עומר).
2008 - Larchmont Art Fair, ניו יורק.
2008 - יריד "צבע טרי 01" לאמנות ישראלית צעירה, תל אביב.
2009 - חרושת, מתחם התחנה, תל אביב (אוצרת: שרית שפירא).
2009 - דיבוב - גרסת האמן, גלריה גורדון, תל אביב.
2009 - גלאזגו, סקוטלנד.
2011 - אסקייפ, בית האמנים, תל אביב (אוצרת: ניצה פרי, קטלוג).
2012 - גלריה גורדון 2, תל אביב, ישראל.
2012 - רנדום, גלריה BAAD, בצלאל אקדמיה לאמנות ועיצוב.
2012 - אורות הכרך, תערוכה במרחב העסקי בעיר מודיעין, מודיעין (אוצרת: ניצה פרי, קטלוג).
2013 - משפחה מורכבת, מרכז סוזן דלל ובית מני, תל אביב, ישראל.
2013 - עבודות בית, המרכז לאמנות עכשווית, תל אביב, ישראל (אוצרת ענבל שרון).
2013 - תערוכת פרסי משרד התרבות והספורט, מוזיאון אשדוד לאמנות, אשדוד, ישראל.
2013 - מרחבים חדשים II, בית מני, תל אביב, ישראל (אוצרת סמדר שפי).
2014 - ארוגים בתודעה, אמנות טקסטיל עכשווית בישראל, מוזיאון ארץ ישראל, תל אביב, ישראל.
2015 - מחוה לים האדום מאה שנה להולדת מרסל יאנקו, מוזיאון ינקו דאדא, עין הוד, ישראל.
2016 - במת וידאו, מוזיאון פתח תקווה לאמנות, פתח תקווה, ישראל
2016 - פוסט מודרניזם ואוטופיה, מוזיאון חיפה לאמנות, חיפה ישראל
2017 - Made in Paint, גלריית גולדן, ניו יורק, ארה״ב
2017 - EMPIRE II, שבוע האמנות בריסל, בריסל, בלגיה
2017 - EMPIRE II, הבאינלה בוונציה, ונציה, איטליה
2017 - אנונימי X סוף עידן הפרטיות, מוזיאון חיפה לאמנות, חיפה, ישראל, אוצרת:סבטלנה רינגולד
2017 - אישה לאחותה, מוזיאון הרצל-לילינבלום, תל אביב, ישראל
2018 - ביננו, מוזיאון ישראל, ישראל, אוצרת: שיר מלר ימגוצ׳י
2019 - ציורים גדולים של נשים מודאגות, גלריה חנינא, תל אביב
2019 - שיבוש, גלריה כורש, ירושלים
2020 - זמן, המוזיאון לאמנות האסלאם, ירושלים, אוצרת: שיר מלר ימגוצ׳י
2021 - סלון יופי, גלריה 51, הגלריה העירונית לאמנות עכשווית, מודיעין, אוצרת: ניצה פרי
2021 - נושמות, גלריה משכנות שאננים, ירושלים, אוצרת: רונית רייק
2022 - אוצרות טבע, גלריה עירונית לאמנות, רשל״צ